
A környezetvédelem helyének és szerepének vizsgálata a LUSH kozmetikai vállalatnál

Kulcsszavak: környezetgazdaságtan, környezetmenedzsment, lokális fenntarthatósági programok, fenntartható energiagazdálkodás, ökotérképezés
TDK dolgozatom témájául a nemzetközi gazdasági piacon eredményesen szereplő, natúr kozmetikumokat gyártó és forgalmazó LUSH kozmetikai cég környezetmenedzsment szempontból való vizsgálata szolgál. Célja, hogy rámutasson a cég "zöld filozófiájának", környezetvédelmi tevékenységeinek erősségeire, feltárja a gyakorlatban előforduló gyengeségeket, a környezeti teljesítmény és a menedzsmenttevékenységek fejlesztésében rejlő lehetőségeket. Ehhez kutatómunkám során a "Környezetbarát Termék" minősítő védjegy elnyeréséhez szükséges követelményrendszert használtam fel, különböző elemzéseket végeztem a környezetmenedzsment szakirodalom alapján.
Többek között ökotérképezés segítségével vizsgálom lokálisan a budapesti Alleeban található üzletet.
A tisztálkodó szereket nagy mennyiségben használják az emberek. A kedvezőbb környezeti tulajdonságokkal rendelkező termékek elterjedése számottevően csökkentheti a környezetterhelést. Célom megmutatni a cég működésében rejlő tartalékokat, és javítási lehetőségeket.



